
ПОСТОЯННА КОМИСИЯ ПО СПОРТ, ДЕЦА И МЛАДЕЖКИ ДЕЙНОСТИ


ПРОТОКОЛ №10

Днес, 20.08.2020 г. от 14:00 часа, в Зала № 2, ет. 1, Община Бургас, ул. „Александровска“ № 26, се проведе извънредно заседание на ПКСДМД.
На заседанието присъстваха: инж. Йордан Георгиев – председател, членове: Станимир Апостолов, Георги Маринчев, Бойчо Георгиев, Красимир Калудов, Стоян Колев и Тодор Йосифов. 
От общинска администрация присъстваха: Диана Саватева – зам.-кмет „Култура, туризъм и спорт“, Йорданка Ананиева – зам.-кмет „Образование, здравеопазване, социални дейности и младежки политики“, Живко Иванов – управител ОП „Спортни имоти“ и Веселина Деведжиева – началник на отдел „Спорт, превенции и младежки дейности“. Присъстваха още: Андрей Рунчев – председател на Съвета на директорите на ПСФК „Нефтохимик 2010“ АД, Анелия Златкова – член на Управителния съвет на ПСФК „Нефтохимик 2010“ АД и Койчо Желев – изпълнителен директор и член на Управителния съвет на ПСФК „Нефтохимик 2010“ АД.
Заседанието откри и ръководи председателят на ПКСДМД – инж. Йордан Георгиев, като от обявеният дневен ред подкрепен единодушно, с 6 гл. „за“, членовете на комисията решиха в залата да бъдат допуснати представители на медиите при обсъждане на т.1, т.2 и т.3.
С 6 гл. „за“, 0 гл. „против“ и 0 гл. „въздържали се“ се прие следният 

ДНЕВЕН РЕД

1. Обсъждане възможността за ползване на спортната база на училищата от спортните клубове

2. Разглеждане състоянието на съоръженията за волейбол и баскетбол във физкултурните салони на Търговска гимназия и Професионална гимназия по транспорт от гледна точка на сигурност и безопасност на спортуващите

3. Разглеждане на инцидента с дете, ударено от служител на ПК „Парк Арена ОЗК“ по време на тренировка

4. Разглеждане състоянието и ползването на спортен комплекс „Нефтохимик“ в ж.к. „Лазур“, и извършените от Община Бургас разходи за поддръжката му

5. Доклад на изпълнителния директор на ПСФК „Нефтохимик 2010“ АД за състоянието на клуба и перспективите пред него

6. Текущи


---------------------------------------------------------------------------------------

По точка 1

Обсъждане възможността за ползване на спортната база на училищата от спортните клубове

	Йордан Георгиев уведоми членовете на комисията, че е получил оплакване от спортни клубове, относно ползването на спортната база на училищата. Той попита какъв е процесът за отдаване под наем и може ли да е регулира така, че да бъдат задоволени всички искания.
	Йорданка Ананиева – зам.-кмет „Образование, здравеопазване, социални дейности и младежки политики“ обясни, че с решение на Общински съвет действа механизъм за почасово отдаване под наем на помещения в училища, детски градини и обслужващи звена, като там са упоменати редът и условията за предоставяне под наем на свободните помещения. Тя каза, че правилата и цените за наемане са обявени на официалната интернет страница на Община Бургас. Ананиева подчерта, че спортната инфраструктура на всяко училище е в неговите активи и директорът отговаря за неговото стопанисване, заплащането на режийни и всички останали разходи, които я съпътстват. В заключение тя каза, че ресорният зам.-кмет сключва договор с клуба, след изричното съгласие на директора на училището. 
	Тодор Йосифов заяви, че методът, който се прилага е добре работещ и ако някой клуб изрази недоволство относно невъзможността за ползване на училищна база, могат да бъдат проведени разговори за решаване на казуса.
	 Йорданка Ананиева – зам.-кмет „Образование, здравеопазване, социални дейности и младежки политики“ отбеляза, че спортните бази на училищната инфраструктура се увеличава, но трябва да се знае, че всичко е предназначено за физическото възпитание на учениците, а не за професионална подготовка.

---------------------------------------------------------------------------------------

По точка 2

Разглеждане състоянието на съоръженията за волейбол и баскетбол във физкултурните салони на Търговска гимназия и Професионална гимназия по транспорт от гледна точка на сигурност и безопасност на спортуващите

Председателят информира присъстващите, че съоръженията в двете училища са опасни за експлоатация.
Йорданка Ананиева – зам.-кмет „Образование, здравеопазване, социални дейности и младежки политики“ обясни, че обектите са изградени по одобрени планове от оперативни програми и не могат да се променят спецификациите за период от 5 години, освен да се надграждат.
Диана Саватева – зам.-кмет „Култура, туризъм и спорт“ заяви, че състоянието на съоръженията трябва да се констатира от специалист. Тя предложи директорите да се свържат с проектанта, изпълнителя и надзора, и те да дадат становище за тяхната безопасност.



След кратки дебати и в резултат на единодушно гласуване по казуса (6 гл. „за“) , Постоянната комисия по спорт, деца и младежки дейности се обедини около решението: Препоръчва на директорите на училища да направят проверка на съоръженията в спортните си база с помощта на специалисти, относно тяхната безопасност и да предприемат необходимите мерки при необходимост за предотвратяване на инциденти. 

---------------------------------------------------------------------------------------

По точка 3

Разглеждане на инцидента с дете, ударено от служител на ПК „Парк Арена ОЗК“ по време на тренировка

	Йордан Георгиев даде думата на директор на ОП „Спортни имоти“ – Живко Иванов да запознае членовете на комисията с инцидента в ПК „Парк Арена ОЗК“. 
	Живко Иванов – директор на ОП „Спортни имоти“ обясни, че са били прегледани видеозаписите от въпросния ден, но тъй като няма камера в асансьора не може да се каже какво точно се е случило. Той заяви, че е подготвено наказание за служителя според Кодекса на труда, но той е депозирал своята молба за напускане, която ще бъде уважена.
Директорът каза, че са поднесени извинения към родителите на детето.
	Живко Иванов уведоми, че е получил писмо от КВТ „Арена Бургас“ в което се иска сключване на договор с клуба по поставени техни условия, които не отговарят на нормативните документи на Община Бургас.
Светозар Владков – треньор в КВТ „Арена Бургас“ информира заседаващите, че е входирал в деловодството на Общински съвет – Бургас писмо от Управителния съвет на КВТ „Арена Бургас“, където са изложени всички искания и мотивите към тях, за организация на тренировките на клуба, в който се обучават повече от 50 деца.
Председателя предложи ПКСДМД да се приеме за сведение предоставената информация, относно инцидента, а писмото от Управителния съвет на КВТ „Арена Бургас“ да се разгледа обстойно на следващото редовно заседание на комисията. Предложението единодушно, със 7 гл. „за“, беше подкрепено.

---------------------------------------------------------------------------------------

По точка 4

Разглеждане състоянието и ползването на спортен комплекс „Нефтохимик“ в ж.к. „Лазур“, и извършените от Община Бургас разходи за поддръжката му

	Йордан Георгиев припомни искането на Красимир Николаев Дунев – председател на Управителния съвет на Българска федерация по гимнастика БФГ и Атанас Пламенов Костадинов – председател на гимнастически клуб „Черноморец“ за предоставяне на общодостъпна спортна зала за провеждане на нормален тренировъчен процес по спортна гимнастика. Инж. Георгиев информира, че е провел срещи с ръководството на „Лукойл“ за възможността за предоставяне на едно от игрищата в СК „Нефтохимик“, което да се превърне в зала за спортна гимнастика. 

	Председателя предложи да се упълномощи Георги Маринчев, в качеството му на зам.-председател на ПКСДМД в срок до 15.09.2020 г., да продължи преговорите с „Лукойл“, за ползване на спортен комплекс „Нефтохимик“. Предложението единодушно, със 7 гл. „за“, беше подкрепено.

---------------------------------------------------------------------------------------

По точка 5

Доклад на изпълнителния директор на ПСФК „Нефтохимик 2010“ АД за състоянието на клуба и перспективите пред него

	Йордан Георгиев представи на присъстващите Андрей Рунчев – председател на Съвета на директорите на ПСФК „Нефтохимик 2010“ АД, Анелия Златкова – член на Управителния съвет на ПСФК „Нефтохимик 2010“ АД и Койчо Желев – изпълнителен директор и член на Управителния съвет на ПСФК „Нефтохимик 2010“ АД.
	Койчо Желев запозна членовете на комисията с решенията взети на заседание на борда на директорите относно бъдещото съществуване и развитие на клуба, като се мотивира с изменения бюджет на дружеството.
Анелия Златкова представи справка за финансовите разходи на дружеството. 
Андрей Рунчев сподели, че е важно за клуба да се намери дългосрочен спонсор, който да поддържа нуждите на клуба.
	Представителите на ПСФК „Нефтохимик 2010“ АД отговориха на въпроси на комисията.

---------------------------------------------------------------------------------------

По точка 6

Текущи
	
Йордан Георгиев предложи да се излъчи екип от ПКСДМД, който да преговаря с кредиторите на ПСФК „Черноморец“ АД, при определени условия да цедират на Община Бургас своите вземания, в това число и вариант – дълг срещу собственост. 
Членовете на комисията единодушно, със 7 гл. „за“, подкрепиха идеята за създаване на работна група и предложиха да бъдат избрани Йордан Георгиев, Георги Маринчев и Стоян Колев, като бъде поканен председателят на Постоянната комисия по правни въпроси – Иво Баев да се присъедини към екипа за преговори.
---------------------------------------------------------------------------------------

